Public procurement notice: Contract Notice
Published: 2022-06-28
Buyer: Danmarks Tekniske Universitet (DTU)
Country: DK
Contract type: Services
Procedure: Restricted procedure
CPV classification: 71000000 | 71240000 | 71242000 | 71244000 | 71247000
Submission deadline: 2022-08-12
Award criteria: The most economic tender

Technical requirements: Danmarks Tekniske Universitet (DTU) udbyder hermed rammeaftale om totalrådgivning for DTU. Baggrunden for rammeaftalerne er, at DTU ønsker stabile og driftssikre samarbejdspartnere med hvilke, der kan fremmes et tillidsskabende samarbejde med henblik på at opnå gode løsninger for DTU’s testcentre for vindmøller: Høvsøre og Østerild. For yderligere information henvises til DTU Vindenergis hjemmeside: https://windenergy.dtu.dk/test-centers
Ydelserne/rådgivning skal som udgangspunkt leveres hos DTU i 2800 Kgs. Lyngby, men ydelserne/rådgivning vedrører tillige lokaliteter i Jylland.
Aftalen vedrører teknisk rådgivning og bistand for DTU i henhold til Ydelsesbeskrivelse for Byggeri og Landskab 2018 (YBL) udarbejdet af Foreningen af Rådgivende Ingeniører (FRI) og Danske Arkitekt-virksomheder og i henhold til Ydelsesbeskrivelse for Anlæg 2019 (YBA) udarbejdet af Foreningen af Rådgivende Ingeniører (FRI).
Der vil være tale om totalrådgivning, herunder ingeniørydelser i forbindelse med bygge-, anlægs- og driftsarbejder af varierende omfang, med fokus på bardunerede master og infrastruktur samt højspændingselnet. Hertil kommer myndighedsbehandling vedr. førnævnte.
Omfanget af totalrådgivning skønnes at udgøre ca. 3-4 mio. ved driftsopgaver. 0,5-1 mio. til BH rådgivning løbende. Derudover kommer honorar ifm. udvidelsesprojekt Høvsøre og Testcenter 3 som forventes at beløb sig til ca. 15-20 mio.
Udbuddet gennemføres som et begrænset EU-udbud efter reglerne i udbudslovens §§ 58-60. DTU vil prækvalificere 3 ansøgere til at afgive tilbud. Hvis der er mere end tre ansøgere, der opfylder mindstekravene vil DTU vælge de 3 bedst egnede til at afgive tilbud.
Udvælgelsen af de 3 bedst egnede til Udbud af rammeaftale for totalrådgivning vedr. DTU Testcentre Høvsøre og Østerild vil ske ud fra en samlet vurdering af ansøgerens referencer i forhold til den udbudte rammeaftale. Ved vurderingen vil DTU lægge vægt på referencernes relevans i forhold til den udbudte rammeaftale, herunder særligt:
•	Ansøgernes erfaring med ingeniørrådgivning i forbindelse med tilsvarende bygge- og anlægsarbejder vedrørende bardunerede master, infrastrukturopgaver, etablering af elnet, samt tilhørende myndighedsbehandling.
•	Ansøgernes erfaring med projekteringsledelse i forbindelse med tilsvarende projekter, der forventes at blive rekvireret inden for denne rammeaftale.
•	Ansøgernes erfaring med byggeledelse og fagtilsyn i forbindelse med tilsvarende projekter, der forventes at blive rekvireret inden for denne rammeaftale.
•	Ansøgernes erfaring med kvalitetsstyringsprocesser, herunder arbejdsmiljøkoordinering i forbindelse med tilsvarende projekter, der forventes at blive rekvireret inden for denne rammeaftale.
•	Ansøgers erfaring med teknisk rådgivning og bistand vedr. bæredygtighed herunder ressourcegenanvendelse og totaløkonomi.
Ansøger skal i ESPD, del V, oplyse om referenceprojekter, som ordregiver kan tage i betragtning ved begrænsningen af antallet af ansøgere til 3. Ansøger må gerne vedlægge referencerne i et selvstændigt dokument. I så fald er det tilstrækkeligt at henvise til vedlagte referencebilag i ESPD’ens Del V.
Ansøger må samlet set oplyse om højst 5 referencer under ESPD’ens del V, som nærmere beskrevet i udbudsbetingelserne.
Referencerne må højest være 5 år gamle på tidspunktet for ansøgningsfristen regnet fra tidspunktet for gennemførelse af ydelsen, som referencen vedrører. Det bemærkes, at ordregiver herved har fraveget udgangspunkt om maksimalt 3 år af hensyn til ikke at begrænse konkurrencen uhnesigtsmæssigt samt med henblik på at sikre, at SMV'er har adgang til at byde på opgaven.